**ОФЕРТА**

**до**

**„ТЕРЕМ – ХОЛДИНГ“ ЕАД**

**гр. София – 1000, ул. „Иван Вазов” № 12, ет.4**

за участие в поръчка, възлагана чрез състезателна процедура с предмет:

***„Предоставяне на телекомуникационни услуги за група ТЕРЕМ***

от …………………………………………………………………………………..………...

*(наименование на Участника, включително участниците в обединението, когато е приложимо)*

гр. ……………………………………………………………………………….………...

*(адрес за кореспонденция)*

………………………………………………………………………..……………………

*(лице за контакт, телефон и по възможност - факс и електронен адрес)*

Опаковката следва да съдържа: - опис на представените документи;

* документи, свързани с участие в процедурата;
* техническо предложение за всяка от обособените позиции;
* ценово предложение за всяка от обособените позиции.

Ценовата оферта не подлежи на промяна за целия срок на изпълнението на рамковия договор.

При подаване на офертата на хартиен носител върху опаковката се отбелязват поредният номер, датата и часът на подаване, за което на приносителя се издава документ - талон с регистрационния номер. Не се приемат оферти, които са представени след изтичане на крайния срок за получаване или са в не запечатана опаковка или опаковка с нарушена цялост.

Офертата се представя на български език.

Приложенията към техническото и ценовото предложение, които са на чужд език се представят и в превод на български език.

Документите, представени с офертата, е препоръчително да са скрепени неподвижно, да са подредени по реда, по който се изискват и да са номерирани.

Копия на всички документи, за които в тази документация не се изисква изрично нотариална заверка, следва да бъдат заверени на всяка страница от участника с „Вярно с оригинала“, дата на заверката и подпис на лицето, представляващо участника или изрично упълномощено от него друго лице, както и печат на Участника, в приложимите случаи.

Всички документи в офертите на участниците, които не са на български език, се представят и в превод, а документът за регистрация и копието от документа за самоличност се представят в официален превод.

В превода следва да е посочен документът, който е преведен, както и да съдържа име и подпис на лицето, извършило превода.

Участниците могат да посочват в офертите си информация, която смятат за конфиденциална във връзка с наличието на търговска тайна. Участниците не могат да се позовават на конфиденциалност по отношение на предложенията от офертите им, които подлежат на оценка.

1. **ВАЛИДНОСТ НА ОФЕРТАТА**

Срокът на валидност на офертите е 3 (три) месеца, считано от датата, определена за срок за получаване на офертите. През този срок всеки Участник е обвързан с условията на представената от него оферта.

1. **ИЗВЪРШВАНЕ НА ПОДБОР, РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**

Извършването на подбор на Участниците, разглеждането, оценката и класирането на офертите се извършва от комисия, назначена от Възложителя, която се състои от нечетен брой членове.

Комисията няма да разглежда техническите предложения на Участниците, за които е установено, че подадените оферти не са в рамките на указания срок.

Комисията ще разгледа допуснатите оферти и ще провери съответствието на Техническите предложения на Участниците с предварително обявените условия на поръчката.

Пликът с цената, предлагана от Участник, чиято оферта не отговаря на изискванията на Възложителя, не се отваря.

Комисията ще класира Участниците по степента на съответствие на представените от тях оферти с предварително обявените от Възложителя при спазване на последователността, начина и условията, посочени в Раздел II „Методика за оценка“.

Комисията съставя протокол за извършването на подбора, разглеждането, оценяването и класирането на офертите.

1. **ДОГОВОР ЗА НАСТОЯЩАТА ПОРЪЧКА**

Възложителят сключва писмен рамков договор за предмета на настоящата процедура „Предоставяне на телекомуникационни услуги за група ТЕРЕМ с Участника, класиран на първо място и определен за Изпълнител в резултат на проведената състезателна процедура.

Възложителят сключва договор, допълнен с всички предложения от офертата на Участника, въз основа на които последния е определен за Изпълнител.

Изменение на договор за настоящата поръчка се извършва с допълнително споразумение към договора, при наличието на обективни условия за това.

1. **ФИНАНСОВА ГАРАНЦИЯ, ОБЕЗПЕЧАВАЩА ИЗПЪЛНЕНИЕТО НА ДОГОВОРА**

Преди сключване на рамковия договор за възлагане на настоящата поръчка и за обезпечаване на неговото изпълнение, определеният за Изпълнител представя финансова гаранция, обезпечаваща изпълнението в размер на 2 % (две на сто) от стойността на договора. Гаранцията за изпълнение на договора се представя под формата на парична сума или банкова гаранция, която обезпечава изпълнението чрез покритие на отговорността на изпълнителя.

Когато като гаранция за изпълнение се представя парична сума, същата се внася по банковата сметка на Възложителя:

Банка: „Централна кооперативна банка“ АД,

IBAN: BG20 CECB 9790 1022 2674 00,

BIC: CECB BGSF

„ТЕРЕМ - ХОЛДИНГ“ ЕАД

Когато като гаранция за изпълнение се представя банкова гаранция, определеният за Изпълнител предава на Възложителя оригинален екземпляр на банкова гаранция, издадена в полза на Възложителя. Същата трябва да отговаря на следните изисквания:

1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от Възложителя, деклариращ, че е налице неизпълнение на задължение на определеният за Изпълнител или друго основание за задържане на Гаранция за изпълнение;
2. да бъде със срок на валидност за целия срок на действие на договора, плюс 30 (тридесет) дни след прекратяването на договора, като при необходимост срокът на валидност на банковата гаранция се удължава или се издава нова.

Условията и сроковете за задържане или освобождаване на гаранциите се уреждат в договора за възлагане на настоящата поръчка.

Банковите разходи по откриването на гаранциите са за сметка на Изпълнителя. Изпълнителят трябва да предвиди и заплати своите такси по откриване и обслужване на гаранциите, така че размерът на гаранцията да не бъде по-малък от определения в настоящата документация.

Разходите по евентуалното усвояване на банковата гаранция са за сметка на Изпълнителя.

**РАЗДЕЛ V**

**ОБРАЗЦИ НА ДОКУМЕНТИ**

**РАМКОВ ДОГОВОР (проект)**

Днес, ……………….., в гр. София, между:

„ТЕРЕМ – ХОЛДИНГ“ ЕАД, с адрес: гр. София, ул. Иван Вазов № 12, с ЕИК 129008074 и номер по ЗДДС BG129008074, представлявано от Калин Андреев Димитров в качеството на Изпълнителен директор, наричано за краткост ВЪЗЛОЖИТЕЛ, от една страна, и

……………………………., с адрес: ………………………., с ЕИК …………….. и номер по ЗДДС ……………………., представлявано от ……………………...в качеството на …………………………., наричано за краткост ИЗПЪЛНИТЕЛ, от друга страна, (ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“)

на основание Решение № ……… на ВЪЗЛОЖИТЕЛЯ за определяне на ИЗПЪЛНИТЕЛ на настоящата поръчка с предмет: Предоставяне на телекомуникационни услуги за група ТЕРЕМ по Обособена позиция № 1: „Чрез мобилна обществена клетъчна мрежа с национално покритие по стандарти GSM/UMTS/LTE“ и по Обособена позиция № 2: „Чрез фиксирана телекомуникационна мрежа“

се сключи настоящия договор („Договора/Договорът“) за следното:

1. ПРЕДМЕТ НА ДОГОВОРА

Чл. 1 (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да предоставя електронни съобщителни услуги в съответствие с изискванията, посочени в Техническата спецификация (Приложение № 1), Техническото и Ценовото предложение на ИЗПЪЛНИТЕЛЯ (Приложения № 2 и № 3), неразделна част от настоящия договор.

1. Основните дейности, свързани с изпълнение предмета на поръчката, са посочени в Техническата спецификация (Приложение № 1).
2. СРОК НА ИЗПЪЛНЕНИЕ НА ДОГОВОРА

Чл. 2. Настоящият договор е със срок на изпълнение 3 години от датата на подписването му. Дружествата от група ТЕРЕМ се присъединяват поетапно към настоящия рамков договор, съобразено със срока на изтичане на действащите им към момента договори, като за тях тригодишния срок започва да тече от датата на подписване на съответните договори. Крайният срок на всеки един от договорите, подписани при условията на настоящия договор не може да бъде по-късен от срока на този договор.

1. МЯСТО НА ИЗПЪЛНЕНИЕ НА ДОГОВОРА

Чл. 3 (1) ИЗПЪЛНИТЕЛЯТ се задължава да достави услугите, предмет на договора за всички дружества от група ТЕРЕМ:

1. „ТЕРЕМ - ХОЛДИНГ“ ЕАД, гр. София;
2. „ТЕРЕМ - КРЗ Флотски арсенал Варна“ ЕООД, гр. Варна;
3. „ТЕРЕМ - Ивайло“ ЕООД, гр. Велико Търново;
4. „ТЕРЕМ - Хан Крум“ ЕООД, гр. Търговище;
5. „ТЕРЕМ - Цар Самуил“ ЕООД, гр. Костенец;
6. „ТЕРЕМ - Летец“ ЕООД, гр. София;
7. КАЧЕСТВО

Чл. 4. Услугите, предмет на договора, предоставяни от ИЗПЪЛНИТЕЛЯ, следва да отговарят на изискванията за качество, заложени в индивидуалните разрешителни и представената оферта за изпълнение на предмета на договора, включително на техническото предложение (Приложения № 2).

1. ЦЕНА И НАЧИН НА ПЛАЩАНЕ

Чл. 5. Цените на услугите, предмет на настоящия договор, се определят съгласно Ценовото предложение на ИЗПЪЛНИТЕЛЯ (Приложение № 3), неразделна част от настоящия договор. В цената са включени всички разходи на ИЗПЪЛНИТЕЛЯ по изпълнението на поръчката.

Чл. 6. Плащането се извършва от ВЪЗЛОЖИТЕЛЯ ежемесечно в български лева, в срок до 30 (тридесет) календарни дни от датата на представяне на фактура във всяко едно от дружествата от група ТЕРЕМ, по банкова сметка на ИЗПЪЛНИТЕЛЯ:

IВАN:

ВIС:

Банка, клон:

Титуляр на сметка:

1. ПРАВА И ЗАДЪЛЖЕНИЯ НА СТРАНИТЕ

Чл. 7. ВЪЗЛОЖИТЕЛЯТ има право:

1. да получава информация относно хода на изпълнението на услугата, предмет на настоящия договор.
2. да проверява изпълнението на настоящия договор, по начин, по който не възпрепятства работата на ИЗПЪЛНИТЕЛЯ.
3. да изисква от ИЗПЪЛНИТЕЛЯ да изпълни възложените услуги качествено и в срок без отклонение от договорените условия.

Чл. 8. ВЪЗЛОЖИТЕЛЯТ се задължава:

1. да спазва клаузите на настоящия договор и приложенията към него.
2. да заплати в договорените срокове и при условията на договора дължимите суми на ИЗПЪЛНИТЕЛЯ.
3. да предостави на ИЗПЪЛНИТЕЛЯ за ползване наличните документи и други данни, необходими за изпълнението предмета на договора.

Чл. 9. ИЗПЪЛНИТЕЛЯТ има право:

1. да получи възнаграждението си съгласно определените в раздел V от настоящия договор начин и размер;
2. да изисква от ВЪЗЛОЖИТЕЛЯ всички изходни данни, необходими за правилното изпълнение на поетите с настоящия договор задължения.

Чл. 10. ИЗПЪЛНИТЕЛЯТ се задължава съгласно представените от него Техническо и Ценово предложение (Приложения № 2 и № 3), неразделна част от настоящия договор, в това число и:

1. да предоставя услугите качествено и в срок в съответствие с клаузите на настоящия договор, изискванията за качество, определени в индивидуалната му лицензия и на Общите условия на оператора за взаимоотношенията му с крайни потребители.
2. да предоставя услугите в съответствие с изискванията на Закона за електронните съобщения и подзаконовите нормативни актове, регламентиращи тази дейност.
3. да осигури опазването на служебната и търговката тайна на ВЪЗЛОЖИТЕЛЯ от страна на своите служители, както и на личните и служебни данни на служителите на ВЪЗЛОЖИТЕЛЯ, в това число и всяка друга информация и документация, предоставени им във връзка с изпълнението на договора.
4. услугите, предоставяни от ИЗПЪЛНИТЕЛЯ по настоящия договор, трябва да бъдат в съответствие с изискванията за качество, определени в индивидуалната му лицензия.
5. да издава на ВЪЗЛОЖИТЕЛЯ фактура за цената на ползваните услуги и подробна месечна справка за вида и стойността на предоставените услуги.
6. ГАРАНЦИЯ ЗА ИЗПЪЛНЕНИЕ

Чл. 11. (1) При сключването на договора ИЗПЪЛНИТЕЛЯТ представя гаранция за добро изпълнение в размер на 2 % (два процента) от стойността му, а именно: …………(………………………..) лева без ДДС или ……... (……………………..) лева с включен ДДС.

1. Гаранцията се представя под формата на парична сума, внесена по сметка на ВЪЗЛОЖИТЕЛЯ:

Банка: „Централна кооперативна банка“ АД,

IBAN: BG20 CECB 9790 1022 2674 00,

BIC: CECB BGSF

„ТЕРЕМ - ХОЛДИНГ“ ЕАД или под формата на банкова гаранция.

1. Гаранцията за изпълнение се освобождава в срок 60 работни дни след изтичането на срока на договора, за което не се дължи лихва.
2. Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.
3. Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.
4. ПРЕКРАТЯВАНЕ НА ДОГОВОРА

Чл. 12. Настоящият договор може да бъде прекратен:

1. с изтичане на срока по чл. 2;
2. по взаимно съгласие на страните, изразено писмено;
3. без предизвестие - при ликвидация или обявяване в несъстоятелност на ИЗПЪЛНИТЕЛЯ;
4. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 10 (десет) дни от настъпване на невъзможността и да представи доказателства;
5. при прекратяване на юридическо лице - Страна по Договора без правоприемство, по смисъла на законодателството на държавата, в която съответното лице е установено;
6. при условията по чл. 5, ал. 1, т. 3 от ЗИФОДРЮПДРКТЛТДС.
7. при предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.
8. КОНФИДЕНЦИАЛНОСТ

Чл. 13. Всяка информация, получена при и/или по повод изпълнението на договора се счита за конфиденциална.

Чл. 14. ИЗПЪЛНИТЕЛЯТ няма право да разкрива по какъвто и да е начин и под каквато и да е форма договора или част от него на трети лица без предварителното писмено съгласие от страна на ВЪЗЛОЖИТЕЛЯ. Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица.

Чл. 15. ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица, освен при условия и ред, предвидени в действащото законодателство. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ.

1. ДРУГИ УСЛОВИЯ

Чл. 16. При констатирано лошо или друго неточно или частично изпълнение на дейност или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

Чл. 17. Всички съобщения във връзка с този договор са валидни, ако са направени в писмена форма, включително и по факс от упълномощените представители на страните. Изпълнението на Услугите се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра - по един за всяка от Страните („Приемо-предавателен протокол“).

Чл. 18. (1) Адресите на страните по договора и лицата за контакт са, както следва:

на ИЗПЪЛНИТЕЛЯ:

на ВЪЗЛОЖИТЕЛЯ:

,,ТЕРЕМ-ХОЛДИНГ” ЕАД, гр. София 1000, ул. „Иван Вазов” 12, ет. 4,

e-mail: v\_ivanov@terem.bg, тел. 02 8062767

Лице за контакт: Веселин Иванов

1. За дата на уведомлението се счита:
2. датата на предаването - при лично предаване на уведомлението;
3. датата на пощенското клеймо на обратната разписка - при изпращане по пощата;
4. датата на доставка, отбелязана върху куриерската разписка - при изпращане по куриер;
5. датата на приемането - при изпращане по факс;
6. датата на получаване - при изпращане по електронна поща.
7. Когато някоя от страните е променила адреса си, без да уведоми за новия си адрес другата страна, съобщенията ще се считат за редовно връчени и когато са изпратени на стария адрес.

Чл. 19. Нито една от страните няма право да прехвърля правата и задълженията, произтичащи от договора, на трети лица.

Чл. 20 В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Чл. 21. За всеки спор относно съществуването и действието на договора или във връзка с неговото нарушение, включително спорове и относно действителността, тълкуването, прекратяването, изпълнението или неизпълнението му - частично или цялостно, както и за всички въпроси, неуредени в този договор, се прилагат разпоредбите на българското гражданско право, като страните уреждат отношенията си чрез споразумение. При не постигане на съгласие, спорът се отнася за решаване пред компетентния български граждански съд.

Неразделна част от настоящия Договор са :

1. Техническа спецификация - Приложение № 1;
2. Техническа предложение на изпълнителя - Приложение № 2;
3. Ценово предложение на изпълнителя - Приложение № 3;

Настоящият Договор се сключи в два еднообразни екземпляра – по един за всяка от страните.

ЗА ВЪЗЛОЖИТЕЛ: ЗА ИЗПЪЛНИТЕЛ: